Document ID: 31998D0369

31998D0369
L 165/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 май 1998 година
за изменение на Решение 97/468/EО за изготвяне на временен списък с предприятия от трети страни, от които държавите-членки разрешават вноса на дивечово месо
(нотифицирано под номер C(1998) 1375)
(текст от значение за ЕИП)
(98/369/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне за преходен период на временни списъци с предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменено с Решение 97/34/ЕО (2), и по-специално член 2, параграф 4 от него;
като има предвид, че временни списъци с предприятия за производство на дивечово месо са изготвени с Решение 97/468/EО на Комисията (3);
като има предвид, че Канада, Нова Зеландия, Съединените американски щати и Уругвай са изпратили списъци с предприятия за производство на дивечово месо и за които отговорните власти удостоверяват, че са в съответствие с правилата на Общността;
като има предвид, че временните списъци с предприятия за производство на дивечово месо са съставени за Канада, Нова Зеландия, Съединените американски щати и Уругвай;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към настоящето решение се добавя към приложението към Решение 97/468/EО.
Член 2
Настоящото решение се прилага от 10 май 1998 г.
Член 3
Адресати на настоящото решение са държавите-членки.
Съставено в Брюксел на 19 май 1998 година.

Labels: 17
5
0
3
6